Read in English . Id-deputat Nazzjonalista Jason Azzopardi qed jibqa' jinsisti li l-versjoni li ta dwar il-karozza ta' Marlene Fenech, mart Yorgen Fenech kienet versjoni fattwali dwar dak li seħħ fl-għodwa tal-25 ta' Frar. Fuq Facebook, Azzopardi qal "tistgħu mhux tiċħdu u tigbdu biex tiċħdu għax il-verità hi waħda." "Infakkru ftit iktar lill-ministru, is-Sinjura kienet liebsa flokk u skipants suwed," kompla jikteb Azzopardi. "Bilħaqq, mela t-tabib mhux Dr Adrian Vella minn San Pawl il-Baħar?" staqsa Azzopardi Il-Ministru għall-Ġustizzja Edward Zammit Lews ċaħad kategorikament li mart Yorgen Fenech, li hu suspettat fl-assassinju tal-ġurnalista Daphne Caruana Galizia, marret id-dar tiegħu fi Frar. Fuq Facebook, il-kelliem tal-Oppożizzjoni għall-Ġustizzja Jason Azzopardi tella' ritratt ta' karozza li qal li hi ta' Marlene Fenech, mart Yorgen Fenech. Azzopardi qal li r-ritratt ittieħed fil-25 ta' Frar li għadda bejn is-7.30am u l-8.27am. Huwa spjega kif il-karozza kienet ġiet ipparkjata quddiem il-Knisja ta' Ħal Lija. Marlene Fenech allegatament ħarġet mill-vettura u mxiet lejn ir-residenza ta' Zammit Lewis, li dak iż-żmien kien diġa' Ministru għall-Ġustizzja hekk kif Fenech kien għadu qed jinżamm taħt arrest preventiv sa mit-30 ta' Novembru. Fi stqarrija Zammit Lewis ċaħad din l-allegazzjoni u qal li hi kompletament falza u li l-istqarrija ta' Azzopardi "tingħaqad ma' sensiela ta' stqarrijiet foloz li kulħadd issa dera mingħand dan id-deputat" Il-Ministru qal li l-ebda attakk sistematiku fuq il-personalità u l-karattru tiegħu mhu se jxekkluh milli jkompli jaqdi d-dmirijiet ministerjali tiegħu. Newsbook.com.mt bagħat mistoqsijiet lil Ministru dwar jekk qattx laqa' familjari ta' Yorgen Fenech fir-residenza privata tiegħu. Kelliem għall-Ministeru bgħat risposta bi stqarrija f'isem il-Ministru Zammit Lewis tgħid li 'Il-Ministru jinsisti li din l-allegazzjoni hi totalment falza." Il-Ministru tal-Ġustizzja Edward Zammit Lewis kien mistoqsi jekk jikkonfermax jew jiċħadx dawn l-istqarrijiet: Jekk il-mara ta' Yorgen Fenech, Marlene fenech qattx marret id-dar tiegħu qabel it-30 ta' Novembru 2019. Jekk Marlene Fenech, il-mara ta' Yorgen Fenech, qattx marret id-dar tiegħu wara li sar Ministru tal-Ġustizzja u jew wara t-30 ta' Novembru 2019. Huwa kien mistoqsi wkoll biex jiċċara r-relazzjoni tiegħu jew tal-mara tiegħu ma' Marlene Fenech jew Yorgen Fenech. Il-kelliema għall-Ministeru tal-Ġustizzja qalet li l-Ministru diġà għamel il-pożizzjoni tiegħu ċara permezz ta' stqarrija u żiedet li l-ġurnaliżmu serju għandu jsaqsi l-mistoqsijiet lil Jason Azzopardi li ħareġ din il-gidba. Din il-kamra tal-kamra tal-aħbarijiet qed tippubblika t-tweġiba tal-Ministru għall-mistoqsijiet sabiex tiċċara s-sitwazzjoni fid-dawl ta' dak li żvela l-ġurnal the Times of Malta li bejn Jannar 2019 u Ottubru 2019, kien hemm madwar 700 messaġġ fuq WhatsApp bejn Yorgen Fenech u Edward Zammit Lewis. Il-messaġġi ta' WhatsApp ttieħdu mill-mobile ta' Fenech mill-Europol wara l-arrest ta' Fenech f'Novembru 2019. L-esperti huma mistennija li jixhdu fil-Qorti f'Ottubru li ġej. Il-Ministeru qal lil din il-kamra tal-aħbarijiet biex tara l-istqarrija li saret minn Marlene Fenech u li kienet ippubblikata minn Lovin Malta. Din il-kamra tal-aħbarijiet kisbet l-istqarrija ta' Marlene Fenech b'mod indipenedenti. Il-Ministru Zammit Lewis temm jgħid li se jkompli jaħdem fuq riformi storiċi u bla preċedent hekk kif maqbula mal-Kummissjoni Venezja, bil-għan aħħari li jkomplu jissaħħu s-saltna tad-dritt u l-governanza tajba f'pajjiżna. Kien jum it-Tlieta. Il-25 ta' Frar 2020. Il-hin: bejn 7.30am u 8.27am. Din il-vettura thalliet minn sidha quddiem… Posted by Jason Azzopardi on Friday, September 11, 2020 .td_uid_3_5f5f836567518_rand.td-a-rec-img{text-align:left}.td_uid_3_5f5f836567518_rand.td-a-rec-img img{margin:0 auto 0 0}